טירת יהודה

טִירַת יְהוּדָה הוא מושב דתי לאומי במחוז המרכז בישראל בגבול השפלה השייך למועצה אזורית חבל מודיעין. המושב נמצא כ-5 קילומטרים דרומית מזרחית ליהוד וכ-3 קילומטרים מזרחית לנמל התעופה בן-גוריון. כקילומטר דרומית מזרחית לטירת יהודה נמצא היישוב שוהם. ממזרח ובצמוד לטירת יהודה נמצא מושב ברקת. תולדות המושב המושב הוקם בשנת 1949 על ידי עולי צכוסלובקיה. תחילה התיישבו העולים בכפר הנטוש טירה, בשטח בו שוכן כיום מושב ברקת, שנכבש במהלך מבצע דני, היישוב עלה לקרקע צפונית-מזרחית למיקום הנוכחי, בשטח בו שוכן כיום מושב ברקת, אולם לאחר כשנתיים עברה ההתיישבות למיקומה הנוכחי. באוגוסט 1950 תואר הכפר: בינואר 1953 נוסד המושב ברקת כ"כפר חוצבים טירת יהודה". המתיישבים הוותיקים בטירת יהודה, עולי הונגריה, עברו לבתים החדשים במיקום הנוכחי של טירת יהודה, ומתיישבי ברקת, יוצאי חבאן שבתימן, קיבלו את בתי המושב טירה. באפריל 1954 התגוררו במושב כ-50 משפחות. טרם היה למושב כביש גישה. בשנותיו הראשונות של המושב סבלו החלוצים מהתקפות "פדאיונים", מירדן. ביוני 1953 נהרג משה שטרק, תושב המושב, על ידי חוליית פדאיון. תקיפה נוספת, ללא נפגעים, הייתה ביולי 1953. עם השנים התווספו למושב מתיישבים מכלל העדות (יוצאי תימן, מרוקו, פולין, לוב). שטחו של המושב כ-2500 דונם. בעבר שטחו היה גדול יותר, עד שנרכשו ממנו כ-750 דונם לטובת אזור התעשייה הסמוך, איירפורט סיטי. כלכלה ביוני 1950 כבר גידלו המתיישבים 700 דונם ירקות וקיבלו פרס עבור הגזר שגידלו. בעבר, מרבית התושבים במושב עסקו בחקלאות: מטעי פירות, כרמים, חממות פרחים ורפתות לחלב. כיום, נותרו עדיין מספר משקים פעילים, אך רוב התושבים עוסק במקצועות שונים ומגוונים. תמונות קישורים חיצוניים טירת יהודה - אתר האינטרנט של המושב טירת יהודה באתר מועצת חבל מודיעין מיכאל יעקובסון, סיבוב בשרידי כפרים ערבים בסביבת פתח תקוה, בבלוג "חלון אחורי", 13 בנובמבר 2012 טירת יהודה (ישראל), דף שער בספרייה הלאומית הערות שוליים